钦定古今图书集成/明伦汇编/氏族典/第536卷 > 《泸溪县志》 > 石季龙
## 钦定古今图书集成/明伦汇编/氏族典/第536卷 > 《泸溪县志》 > 石季龙

按《晋书石季龙载记》：“季龙，勒之从子也。祖曰㔨邪，父
曰寇觅，性残忍，好驰猎。年十八，稍折节，便弓马，勇冠
当时。勒深嘉之，拜征卤将军，镇邺三台，封繁阳侯，进
封中山公。勒僭号，授太尉，守尚书令，进封为王。咸康
元年，季龙废，弘称居摄天王，改年曰建武，立其子邃
为太子。荒游废政，多所营缮，军旅不息。加以久旱谷”
贵，百姓嗷然。以咸康三年僭称“大赵天王”，追尊祖㔨
邪为“武皇帝”，父寇觅为“太宗孝皇帝”，立其妻郑氏为
“天王皇后”，子邃为天王皇太子。邃荒淫无道，季龙杀
之，立宣为天王皇太子。宣杀韬，季龙，幽宣，断其手足，
四面举火，杀其妻子九人，因此发病，立世为皇太子，
刘氏为皇后。疾瘳，以永和五年僭即皇帝位，建元曰
大宁。季龙死以太和六年，凡在位十五岁。石遵僭位，
葬季龙号，墓为显原陵，伪谥武皇帝，庙号太祖。